《千人石》
宋代·方惟深

生公天人师，讲法花雨堕。
当时听法众，片石千人坐。
山祗常护持，山鸟不敢污。
野人心茫然，傲荡多酒过。
醉来不肯归，石上看云卧。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。